ISIGIDIMI SAMAXOSA, MAY 1, 1881.

5

wunikeli; nokuba umntu otile wase Aliwal ongazange abizwe ngegama ngu Mr. Sprigg waye b'alelana na Besutu. Lenteto ilandelayo yabanga intsini enkulu endlwini ate u Mr. Sprigg uyifunda encwadini ka Colonel Sprigg:—“ I Rulumente ayinaku fumana mntu na woku shenxisa umhleli wepepa lendaba eliyi *Cape Mercury ?* Lomhleli usisiqalekiso sale Koloni. Mhlaumbi kungaba lula ukumtenga ukuba abe kwicala le Rulumente, ngokuba wonke umntu unexabiso lake.” Ekuzeni kuyigqiba inteto yake u Mr. Sprigg ubonakele ukuba wonwabile kodwa maxa iqukwa yonke inteto yake, ibi kuku zikanyelela okungenampumelelo.

U Mr. Scanlen upindile, wabonisa ukuba amalungu la ayi Rulumente akavumelani ngokwawo, wagqiba ngeliti nokuba isahluko senze ntonina, i “vote” ye Parlamente iya kutywina isipelo se Rulumente. Isahluko sesike.

*Abanga ku Mr. Scanlen.*Aling,
Auret,
Bergh,
Brown,
de Smidt,
de Villiers, J. J.,
de Villiers, W. P.,
de Villiers, Rev. M. J.,
Farmer,
Fuller,
Goldschmidt,
Hofmeyr,
Human,
Irvine,
Joubert,
Lewis,
Louw, M. J.,
Louw, J.,
Mackay,
Manuel
Marais,
Merriman,
Molteno,
Orpen, J. M.,
Powell,
Proctor,
Rensburg,
Sauer,
Scanlen,
Solomon,
Stigant,
Van der Spuy,
Vintcent,
Wilman,—34.

*Abanga ku Rulumente.*Atherstone,
Ayliff, W.,
Ayliff, J.

Barry, J. J.,
Barry, J. D.,
Blaine,
Bradfield,
Christian,
de Wet,
Everitt,
Fleming,
Frost,
Goold,
Hockley,
Laing,
Leonard,
Matthews,
Moodie,
Myburgh,
Orpen, F. H. S.,
Pearson,
Reitz,
Reid,
Rhodes,
Robertson,
Robinson,
Sichel,
Sprigg,
Te Water,
Tennant,
Timm,
Upington,
Walker,
Watermeyer,
Wood,
Wright,
Van Zyl,—37.

UKUPUMA KUKA MR. LEONARD.

Ngolwesibini ngomhla we 3 ku *May* u *Mr*. Sprigg wazise ukuba u *Mr.* Leonard uzikupile emsebenzini wake wokuba Ligqweta Lakomkulu, uselebambe kodwa elindele oza kufakwa kulondawo. Ute u *Mr.* Leonard ekungeneni kwake ebu Rulumentini ubevumelana no laulo lwabantu aba Ntsundu engenakwazi kunga pezulu kwolo luntu lonke ; kanti kuko ndawo zivuseleyo, asele eziva ngoku uzifumene ke ngoku engenako ukuvumelana nalo ngoku. Ute u *Mr.* Sprigg way’ emxelele u Mr. Leonard kwasekuqaleni ukuba awugqale kakuhle lomsebenzi angena kuwo, usuke wati yena akana kubavela abo bacasene nalo, yena uya kuba ngakwicala lika Rulumente; kekaloku namhla uti uvalo lwake alumvumele ukuba alandelane nayo indlela elupetwe ngalo ulaulo lwaba Ntsundu.

UCELO LWO XOLO.

Kuhlangene ngo 20 April igosa lakwa Rulumente nondiyalwa izolo pantsi kwentaba ka Lihlati. Bekuko u Lerothode, no Nto obese ndaweni ka Letsea. Akuba ngako bantu base zikundleni zo Masupa no Joel, nakuba laliko igqiza lempi ka

Masupha. Uhlobo lokube kwake u Lerothode lwafaneleka. Amapakati ayemayela e 100 exobile ekwele emahasheni okwawo ukuzipata aye ngakatali. Kwakuko kunye no Lerothodi u Dr. Casalis no Rev. H. Dyke (uyise nonyana). Yatabata lontlanganiso iyure ezi 2. Libuze igosa lakwa Rulumente ku Lerothodi ukuba “ulucela ngenene na uxolo, nokuba ufuna sahlulwe esi sipitipiti yi Ruluneli na.” Upendule wati “ewe.” Ngendawo yokunikelwa kwezixobo bate o Lerothodi no Nto abakolwa ukuba baya kuvuma Abesutu ukuzirola nokuba zibiziwe yi Ruluneli. Kuqubeke inteto emva kwoko engokumkelwa kwezixobo abanga vananga ngayo ate u Lerothodi watetelela Abesutu. Ekupeleni u Lerothodi uvumile ukuyindulula imikosi yondiyalwa nokuzibeka pantsi kwezandla ze Ruluneli. Lite ke igosa lakwa Rulumente liya kunika umteto kwimikosi yase Koloni ukuba ihlale kwindawo ekuzo ilinde isigwebo se Ruluneli, liya kuyazisa isipelo sale ngxoxo ibiko no ndiyalwa. Kwakuko kumgama we mayile enye umhlaumbi ezimbini i 1000 londiyalwa. Kuvakala ukuba ondiyalwa bangxamele oku ukuze bavune izilimo zabo ezicume kunene. *— Grocott's Penny Mail.*

INDABA ZAKUTSHA NJE.

Asikuko nokuba silusizi ukuva ukuba Abesutu abalamkelanga icebo loku xolelanisa kwe Ruluneli. Lento bayenzileyo, bubugeza bobu hilihili kanye.

KUBA BALELANI.

Siya zisa ukuba sifumana into eninzi kunene yencwadi ezivela kuba balelani. Siya bulela ukubona umnqweno okoyo woku balela *Isigidimi*; kodwa inkoliso yezi ncwadi zinde ngokuti kuxake; yabe inteto yazo ikolise ukupinda-pinda nto nye. Sibacela aba balelani betu ukuba balinge ukuti inteto zabo aba sukuba bezibalela *Isigidimi,* ukuba kunokuncedwa, zingolulwa, koko zicube indawo ezizi ntloko, ngamazwi ambalwa, nacacileyo.

 EZIVELA KUBA BALELANI.

*Incwadi ezi sukuba zibalelwa ukufakwa e Sigidimini, kufuneka u Mhleli yena elazi igama lo mtumeli ncwadi, nakuba lingayi ku shicilelwa ukuba umninilo akalifuni ukuba laziwe luninzi.*

*Siyazisa kanjako ukuba asilitabateli pezu kwetu ityala lenteto zaba balelani betu, asitsho nokuti siyavumelana nazo zonke incwadi zabo esizishicilelayo.*

OBULEWEYO.

Nkosi yam Mhleli,—

Yeha! Nal’ usizi olubi kakulu kubanlu balomzi. Siyalila, zinyembezi, sishiywe ngumhlobo wetu u Simon Gwama, umfo okulunga ndinge kucazi kuba ndinga gqiba ipepa. Ngomhla wama 25 ku Feb. ngokuhlwa pakati kwe nqwelo zase Tsomo ezibe zilele e Qamata, kwesika Matanzima (inkosi yaba Tembu), kwehla lento xa bakwesika badakazi. Uvakele omnye evusa abanye esiti vukani niyasivana isitonga esi sompu. Bate abanye hayi. Bate xa bavukayo wasele lomfo ebanda. Wafunyanwa enenxeba lingene emarinini laza kupuma ebucotsheni. Ikangelwe ke lengozi ibe ngummangaliso ukuti umntu odutyulweyo isuke igubeke intloko nobuso lonto ibange ukuba kufane nento ekandwe ngento enzima. Yati enye into ebe sisimanga kuti isitonga sompu siviwe mntu mnye ngulo ubelele naye, abe ke lomntu engumntu oseloko epikelene nomfazi wale ndoda ibuleweyo emrexeza. Ngenxayezi zizatu lomntu akubonakali ukuba ubulewe ngama Xosa. Londoda yeva isitonga isentolongweni siteta nje ukuba kude kuqondakale lento.

J. N. M.

Tsomo Station,

7 April, 1881.